מערת פער

מערת פער היא מערה בגליל העליון, בין הר אדיר לקיבוץ סאסא. המערה היא בולען קרסטי (דולינה) המנקז את מימי נחל פער הנבלעים בו אל התהום. המערה היא למעשה הניקוז היחיד של בקעת פער המוקפת בהר אדיר (1,008 מ'), הר חירם וגבעת סאסא.

סביבת המערה, הנכללת בשמורת טבע זעירה (14 דונם), היא בית גידול הכולל יער המורכב מעצי אלון מצוי, אלון התולע ועוזרר קוצני גדולים ועולם חי הכולל תנים וחזירי בר. באזור פורחים בסתיו גאופיטים כגון סתוונית היורה, כרכום חורפי ומיני כרכום אחרים (כרכום גיירדו וכרכום צהבהב) וחלמונית זעירה. כמו כן זהו המקום היחיד בארץ ישראל בו גדל חמשן זוחל.

המערה הוכרזה כשמורת טבע בשנת 1967. בפברואר 2021 בעקבות גשמים כבדים בסביבה, הוצפה המערה לחלוטין והפכה לאגם.

קישורים חיצוניים
 שמורת מערת פער – מתוך אתר הטיולים "טבע ונופים בישראל".
 
 
 
גיא יריב, מערת פער הוצפה בגשמים, פברואר 2021

הערות שוליים

פער